Source: http://docplayer.fi/23541529-Korkeimman-hallinto-oikeuden-paatos-taltionumero-1322-diaarinumero-558-2-10-markkinaoikeus-nrot-36-37-2010.html
Timestamp: 2018-06-25 03:25:32+00:00
Document Index: 24641061

Matched Legal Cases: ['Diaarinumero 558', 'Diaarinumero 558', 'Diaarinumero 558', 'Diaarinumero 558', 'Diaarinumero 1585', 'Diaarinumero 2706', 'Diaarinumero 3259', 'Diaarinumero 3130', 'Diaarinumero 454', 'Diaarinumero 0', 'Diaarinumero 3916']

KORKEIMMAN HALLINTO-OIKEUDEN PÄÄTÖS Taltionumero 1322 Diaarinumero 558/2/10. Markkinaoikeus nrot 36-37/ PDF
KORKEIMMAN HALLINTO-OIKEUDEN PÄÄTÖS Taltionumero 1322 Diaarinumero 558/2/10. Markkinaoikeus nrot 36-37/2010
Download "KORKEIMMAN HALLINTO-OIKEUDEN PÄÄTÖS Taltionumero 1322 Diaarinumero 558/2/10. Markkinaoikeus nrot 36-37/2010"
1 KORKEIMMAN HALLINTO-OIKEUDEN PÄÄTÖS Antopäivä Taltionumero 1322 Diaarinumero 558/2/10 Asia Valittajat Julkista hankintaa koskeva valitus Hakija X, hakija Y Päätös, josta valitetaan Tarjouspyyntö ja hankintapäätös Hakemukset markkinaoikeudelle Markkinaoikeus nrot 36-37/2010 Hankintayksikkö on pyytänyt päivätyllä tarjouspyynnöllä tarjouksia kunnan perusopetuksen koululaiskuljetusten hoitamisesta taksi-/joukkoliikenneluvan nojalla ajalla Tarjouspyyntö on koskenut kunnan alueitten A ja B koululaiskuljetuksia. Hankinnasta on julkaistu avointa menettelyä koskeva EUhankintailmoitus. Hankintayksikön opetus- ja varhaiskasvatuslautakunta on päätöksellään valinnut kunnan kunnanosa B:n koululaiskuljetusten toteuttajaksi voittaja1:n sekä kunnan kunnanosa A:n reittien 1 ja 3 toteuttajaksi voittaja2:n ja reitin 2 toteuttajaksi voittaja1:n. Hakija X ja hakija Y ovat tehneet hankintayksikölle hankintapäätöstä koskevat oikaisuvaatimukset. Hankintayksikön opetus- ja varhaiskasvatuslautakunta on päätöksellään hylännyt hakija X:n tekemän oikaisuvaatimuksen ja todennut hakija Y:n oikaisuvaatimuksesta, ettei oikaisuvaatimuksen mukaisella tarkistetulla vertailulla ole vaikutusta hankintapäätöksen lopputulokseen. Hakija X on vaatinut, että markkinaoikeus kumoaa hankintayksikön opetus- ja varhaiskasvatuslautakunnan päätöksen koululaiskuljetusten järjestämisestä ja velvoittaa hankintayksikön korjaamaan virheellisen menettelynsä sulkemalla voittaja1:n tarjouksen tarjouskilpailusta ja tekemällä asiassa uuden hankintapäätöksen. Hakija X on vaatinut vielä oikeudenkäyntikulujensa korvaamista.
2 Markkinaoikeuden ratkaisu Hakija Y on vaatinut, että markkinaoikeus kumoaa hankintayksikön opetus- ja varhaiskasvatuslautakunnan päätöksen koululaiskuljetusten järjestämisestä ja velvoittaa hankintayksikön korjaamaan virheellisen menettelynsä sulkemalla voittaja1:n tarjouksen tarjouskilpailusta ja tekemällä asiassa uuden hankintapäätöksen. Hakija Y on vaatinut vielä oikeudenkäyntikulujensa korvaamista. Markkinaoikeus on valituksenalaisella päätöksellään jättänyt hakemukset tutkimatta siltä osin kuin ne ovat kohdistuneet kunnan kunnanosa A:n koululaiskuljetusten palveluntuottajan valintaan. Markkinaoikeus on hylännyt hakemukset muilta osin. Markkinaoikeus on hylännyt hakijoiden vaatimukset oikeudenkäyntikulujen korvaamisesta. Markkinaoikeus on lausunut ratkaisunsa perusteluina seuraavaa: Hakemusten tutkiminen Hakijat ovat vaatineet, että markkinaoikeus kumoaa hankintayksikön opetus- ja varhaiskasvatuslautakunnan päätöksen kunnan perusopetuksen koululaiskuljetusten toimittajan valinnasta kokonaisuudessaan. Tarjouspyynnön mukaan tarjouksen on voinut tehdä kunnan kunnanosa A:n tai B:n koululaiskuljetuksista. Tarjouksen on voinut tehdä myös kummankin kunnanosan koululaiskuljetuksista erikseen. Kunnanosa A:n osalta tarjous on tullut tehdä kohteittain tarjouspyynnössä tarkemmin esitetysti ja hinnat on tullut ilmoittaa reittikohtaisena kokonaishintana. Kunnanosa B:n osalta tarjoukset on tullut tehdä puolestaan reitistön tiettyä kilometrimäärää kohden tarjouspyynnössä tarkemmin esitetysti. Hinnat on tullut ilmoittaa oppilasmäärästä riippumattomana kilometrihintana. Tarjouksen on voinut antaa myös kokonaisuutena, jolloin siitä on tullut pystyä antamaan myös reittikohtainen erittely. Hakijat eivät ole tehneet tarjousta kunnanosa A:n koululaiskuljetuksista, vaan ainoastaan kunnanosa B:n koululaiskuljetuksista. Markkinaoikeus katsoo, ettei hakijoilla ole hankintalain 78 :n 1 momentin perusteella puhevaltaa asiassa muiden kuin niiden reittien osalta, joista hakijat ovat tehneet tarjouksensa. Hakemukset on edellä lausutun perusteella jätettävä siltä osin kuin ne ovat kohdistuneet kunnanosa A:n kuljetuksiin tutkimatta. Edellä lausutun perusteella markkinaoikeus on
3 tutkinut hakemuksen johdosta sen, onko hankintayksikkö menetellyt hankinnassaan kunnanosa B:n reittejä koskevilta osin julkisista hankinnoista annettujen oikeusohjeiden mukaisesti. Sovellettavat säännökset Kysymyksessä olevan palveluhankinnan ennakoitu arvonlisäveroton kokonaisarvo on ylittänyt hankintalain 16 :n 1 momentin 2 kohdan mukaisen palveluhankintojen EUkynnysarvon euroa. Hankinnan kohteena oleva kuljetuspalvelu on hankintalain liitteen A mukainen ensisijainen palvelu. Asiaan tulevat näin ollen sovellettaviksi hankintalain I ja IV osien säännösten lisäksi hankintalain II osan säännökset. Hankintamenettely Hankintalain 2 :n 1 momentin mukaan hankintayksikön on käytettävä hyväksi olemassa olevat kilpailuolosuhteet, kohdeltava hankintamenettelyn osallistujia tasapuolisesti ja syrjimättä sekä toimittava avoimesti ja suhteellisuuden vaatimukset huomioon ottaen. Hakijoiden väitteiden johdosta asiassa on tutkittava, onko hankintayksikkö menetellyt virheellisesti ja hakijoita kohtaan syrjivästi, kun voittanutta tarjoajaa on pyydetty täsmentämään tarjoustaan tarjousten jättämiselle varatun määräajan jälkeen kunnanosa B:n koululaiskuljetusta koskevilta osilta. Hankintalain 46 :n 1 momentin mukaan tarjoajan tulee tarjouksessaan osoittaa tarjoamansa tavaran, palvelun tai rakennusurakan olevan tarjouspyynnössä esitettyjen vaatimusten mukainen. Tarjouspyyntöä tai tarjousmenettelyn ehtoja vastaamattomat tarjoukset on suljettava tarjouskilpailusta. Tarjoukset on tullut jättää tarjouspyynnön liitteenä olleella lomakkeella, johon on kunnanosa B:n koululaiskuljetuksia koskevaan osaan tullut ilmoittaa kilometrimäärä, mitä osuutta kuljetusreitistä tarjous koskee, oppilasmääristä riippumattomat ajokilometrihinnat arvonlisäverollisena ja - verottomana sekä käytetty arvonlisäveroprosentti sekä vastaavat reittien muutoksista ja lisäyksistä johtuvat oppilasmääristä riippumattomat ajokilometrien hinnat. Lomakkeella on tullut ilmoittaa vielä käytettävän koululaiskuljetuskaluston automerkit, vuosimallit ja paikkaluku sekä onko ajoneuvoissa alkolukko. Tarjous on tullut jättää mennessä.
4 Voittanut tarjoaja on ilmoittanut tarjouksessaan kunnanosa B:n osalta, että sen tarjouksen kilometrihinnat ovat voimassa kaikilla kilometriosuuksilla. Tarjouslomakkeessa on ilmoitettu edelleen oppilasmäärästä riippumattomat arvonlisäverolliset kilometrihinnat sekä arvonlisäverolliset reittien muutoksista tai lisäyksistä johtuvat hinnat sekä käytetty arvonlisäveroprosentti. Tarjouksessa ei ole ilmoitettu arvonlisäverotonta hintaa. Tarjouksessa on vielä ilmoitettu kolmen 16-paikkaisen sekä yhden 13-paikkaisen ajoneuvon pyydetyt tiedot. Asiassa saadun selvityksen mukaan hankintayksikkö on tarjoukset avattuaan pyytänyt voittanutta tarjoajaa ilmoittamaan kunnan alueen koululaiskuljetusten osalta arvonlisäverottomat kilometrihinnat. Voittanut tarjoaja on ilmoittanut täsmennyspyynnön johdosta arvonlisäverottomat kilometrihintansa hankintayksikölle. Markkinaoikeus toteaa, että tarjouksen tekijä vastaa siitä, että sen määräaikaan mennessä jätetty tarjous on sisällöltään oikea. Hankintayksikön pyytämä ja voittaneen tarjoajan tekemä tarjouksen tarkentaminen on koskenut voittaneen tarjoajan tarjouksen arvonlisäverottoman hintatiedon ilmoittamista, kun tarjouksessa on alun perin ilmoitettu arvonlisäverollinen hinta sekä siinä käytetty arvonlisäveroprosentti. Markkinaoikeus toteaa, että hankintayksikkö olisi voinut laskea arvonlisäverottoman hinnan voittaneen tarjoajan tarjouksessa annettujen tietojen perusteella. Hintatiedon täsmentämisen ei voida siten katsoa tässä merkinneen tarjouksen kiellettyä korjaamista tai täydentämistä. Tähän nähden markkinaoikeus katsoo, ettei hankintayksikön täsmennyspyynnön voida katsoa vaarantaneen tarjoajien tasapuolista kohtelua ja ettei hankintayksikön voida katsoa menetelleen tältä osin hakijoita kohtaan syrjivästi. Markkinaoikeus toteaa, ettei kuljetuskapasiteettia koskevalla täsmennyspyynnöllä ja täsmennyksellä ole ollut merkitystä kunnan, ilmeisesti oikeastaan kunnanosan, alueen koululaiskuljetuksissa, kun tarjousten hintavertailu on suoritettu yksinomaan oppilasmäärästä riippumattoman kilometrihinnan mukaan ja kun käytettävän auton oppilaspaikkamäärässä on otettu huomioon tarjoajien alkuperäisissä tarjouksissaan antamien ajoneuvojen yhteenlaskettu oppilaspaikkamäärä. Markkinaoikeus myös toteaa oikeuskäytännössä vakiintuneesti katsotun, ettei tarjoajalta voida edellyttää, että sillä täytyisi jo tarjouksentekohetkellä olla käytettävissään liikenteen harjoittamista varten tarpeelliset liikenneluvat. Riittävää on, että tarjoaja on osoittanut hankintayksikölle luotettavalla todennäköisyydellä, että sillä sopimuksen täyttämisen alkaessa
5 on siihen edellytykset. Voittanut tarjoaja on esittänyt, että liikennetoimintaa on aikaisemmin harjoitettu yrittäjävetoisesti ja että toimintaa laajennetaan nyt kysymyksessä olevaa hankintaa varten. Näin ollen ja kun voittaneen tarjoajan on katsottava tarjouksellaan sitoutuneen hankkimaan tarjoamansa ajokaluston edellyttämät liikenneluvat, eikä hankintayksiköllä ole ollut syytä tätä epäillä, markkinaoikeus katsoo, ettei hankintayksikkö ole menetellyt julkisista hankinnoista annettujen oikeusohjeiden vastaisesti, kun se on hyväksynyt voittaneen tarjoajan tarjouksen vertailuun. Edellä lausutun perusteella markkinaoikeus katsoo, ettei hankintayksikkö ole menetellyt hankintasäännösten vastaisesti. Näin ollen hakijoiden hakemukset tulee tältä osin hylätä. Oikeudenkäyntikulut Hallintolainkäyttölain 74 :n 1 momentin mukaan asianosainen on velvollinen korvaamaan toisen asianosaisen oikeudenkäyntikulut kokonaan tai osaksi, jos erityisesti asiassa annettu ratkaisu huomioon ottaen on kohtuutonta, että tämä joutuu pitämään oikeudenkäyntikulunsa vahinkonaan. Harkittaessa julkisen asianosaisen korvausvelvollisuutta on pykälän 2 momentin mukaan otettava erityisesti huomioon, onko oikeudenkäynti aiheutunut viranomaisen virheestä. Ottaen huomioon asian lopputulos ei ole kohtuutonta, että hakijoiden oikeudenkäyntikuluja koskevat vaatimukset hylätään. Käsittely korkeimmassa hallinto-oikeudessa Hakija X ja hakija Y ovat yhteisessä valituksessaan vaatineet, että korkein hallinto-oikeus kumoaa valituksenalaisen markkinaoikeuden päätöksen ja hankintayksikön opetus- ja varhaiskasvatuslautakunnan päätöksen sekä velvoittaa hankintayksikön korjaamaan virheellisen menettelynsä sulkemalla voittaja1:n tarjouksen tarjouskilpailusta ja tekemällä asiassa uuden hankintapäätöksen. Asiassa on määrättävä, ettei valituksenalaista markkinaoikeuden päätöstä tule noudattaa valituksen ollessa vireillä korkeimmassa hallinto-oikeudessa. Lisäksi valittajat ovat vaatineet hankintayksikön velvoittamista korvaamaan heidän oikeudenkäyntikulunsa markkinaoikeudessa ja korkeimmassa hallinto-oikeudessa laillisine viivästyskorkoineen. Valittajat ovat lausuneet valituksessaan muun ohella seuraavaa:
6 Markkinaoikeus on päätöksessään virheellisesti käsitellyt erikseen ja erottanut toisistaan kunnan kunnanosa A:n ja B:n osalta tehdyt tarjoukset ja katsonut, ettei valittajilla olisi puhevaltaa asiassa muiden kuin niiden reittien osalta, joista valittajat ovat tehneet tarjouksensa. Kysymys on ollut yhdestä kunnassa tehdystä hankintamenettelystä ja yhdestä tarjouksesta. Asia koskee valittajia ja heillä on ollut oikeus saattaa hankintamenettely kokonaisuudessaan markkinaoikeuden tutkittavaksi. Voittaja1:n tarjous on suljettava tarjouskilpailusta, koska sen tarjous ei ole vastannut tarjouspyyntöä ja tarjousmenettelyn ehtoja. Hankintayksikkö on hankintalain vastaisesti varannut voittaja1:lle mahdollisuuden täydentää kirjallisesti tarjoustaan tarjousten toimittamiselle varatun määräajan jälkeen. Voittaja1:n tarjouksen tarjoushintojen korottaminen ja uusien autotietojen ilmoittaminen on merkinnyt tarjouksen kiellettyä korjaamista. Kuljetuskaluston tietojen korjaaminen ja täsmentäminen on myös vaikuttanut hankintamenettelyyn ja suosinut voittaja1:tä. Hankintayksikön menettely on vaarantanut tarjoajien tasapuolisen kohtelun ja hankintayksikkö on menetellyt muita tarjoajia syrjivästi. Voittaja1 ei ole hankintamenettelyssä luotettavasti osoittanut hankintayksikölle, että sillä sopimuksen alkaessa olisi liikenneluvat ja ilmoitettu ajoneuvokalusto sekä edellytykset sopimuksen täyttämiseen. Hankintayksikkö on menetellyt julkisista hankinnoista annettujen oikeusohjeiden vastaisesti hyväksyessään voittaja1:n tarjouksen. Hankintayksikkö on selityksessään vaatinut valituksen ja oikeudenkäyntikuluvaatimuksen hylkäämistä. Hankintayksikkö on toistanut markkinaoikeudelle lausumansa. Hankintayksikkö on ilmoittanut, että se on solminut markkinaoikeuden päätöksen perusteella alkaen määräaikaiset oppilaskuljetussopimukset voittaja1:n ja voittaja2:n kanssa. Ostopalvelusopimuksiin sisältyvän ehdon mukaan sopimukset purkautuvat, mikäli korkein hallintooikeus tekee asiassa päätöksen, jolla on vaikutusta kilpailutuksen lopputulokseen ja siitä aikaisemmin tehtyihin päätöksiin. Voittaja1 ei ole sille varatusta tilaisuudesta huolimatta antanut selitystä valituksen johdosta. Hakija X ja hakija Y ovat kunnan selityksen johdosta antamassaan vastaselityksessä muun ohella lausuneet, että kyseessä oleva tarjouskilpailu ja tarjousten vertailu on järjestetty virheellisesti ja kokonaistaloudellisesti kallein voittaja1:n tarjous on voittanut. Valittajat sekä kaikki muutkin kunnan taksiautoilijat ovat noudattaneet
7 Korkeimman hallinto-oikeuden ratkaisu koululaiskuljetuksissaan vakiintunutta käytäntöä, jonka mukaan taksiautot laskuttavat kuljetukset ainoastaan yhteen suuntaan eikä paluumatkalta laskuteta. Tämä käytäntö on ollut myös hankintayksikön edustajien tiedossa. Tarjouskilpailun voittanut voittaja1 laskuttaa tarjouksensa mukaisesti myös paluumatkat seurauksin, että sen hinta koululaiskuljetuksista on lähes kaksinkertainen verrattuna kunnan taksiautoilijoiden aikaisempiin ja tarjouskilpailussa annettuihin hintoihin. Hankintayksikön olisi pitänyt tarjouskilpailussa varmistaa, että tarjoukset ovat yhteismitallisia ja vertailukelpoisia sekä tarvittaessa varata myös valittajille mahdollisuus täydentää tarjouksiaan. Tarjouskilpailun virheen vuoksi koululaiskuljetusten järjestäminen kunnassa tulisi vaatimaan noin euron lisämäärärahan. Hankintayksikkö on toimittanut selityksen. Hakija X ja hakija Y eivät ole käyttäneet heille varattua tilaisuutta asiassa lausumiseen kunnan selityksen johdosta. I. Korkein hallinto-oikeus hylkää hakija X:n ja hakija Y:n valituksen. Markkinaoikeuden päätöstä ei muuteta. 2. Korkein hallinto-oikeus hylkää hakija X:n ja hakija Y:n vaatimukset oikeudenkäyntikulujen korvaamisesta korkeimmassa hallinto-oikeudessa. Perustelut 3. Lausuminen markkinaoikeuden valituksenalaisen päätöksen ja hankintayksikön opetus- ja varhaiskasvatuslautakunnan päätöksen täytäntöönpanon kieltämistä koskevasta vaatimuksesta raukeaa. 1. Kun otetaan huomioon asiassa esitetyt vaatimukset ja saatu selvitys, markkinaoikeuden on tullut päätöksestään ilmenevillä perusteluilla jättää hakija X:n ja hakija Y:n hakemukset tutkimatta siltä osin kuin ne ovat kohdistuneet kunnan kunnanosa A:n koululaiskuljetusten palveluntuottajan valintaan. Kun otetaan huomioon edellä ilmenevät markkinaoikeuden päätöksen perustelut ja perusteluissa mainitut oikeusohjeet sekä korkeimmassa hallinto-oikeudessa esitetyt vaatimukset ja asiassa saatu selvitys, markkinaoikeuden päätöksen muuttamiseen ei ole perusteita. 2. Asian näin päättyessä ja kun otetaan huomioon hallintolainkäyttölain 74, hakija X:lle ja hakija Y:lle ei ole
8 määrättävä maksettavaksi korvausta oikeudenkäyntikuluista korkeimmassa hallinto-oikeudessa. 3. Asian tultua tällä päätöksellä ratkaistuksi ei täytäntöönpanon kieltämistä koskevasta vaatimuksesta ole tarpeen lausua. Tätä kaikki asianomaiset noudattakoot. Korkein hallinto-oikeus: Kari Kuusiniemi Hannu Ranta Irma Telivuo Alice Guimaraes-Purokoski (t) Outi Suviranta Jakelu Päätös Jäljennös Asiakirjat Asian esittelijä, esittelijäneuvos Anne Nenonen Hakija X, ym., oikeudenkäyntimaksu 223 euroa Hankintayksikkö Voittaja1 Markkinaoikeus Työ- ja elinkeinoministeriö Korkein hallinto-oikeus
1 KORKEIMMAN HALLINTO-OIKEUDEN PÄÄTÖS Antopäivä 13.1.2011 Taltionumero 87 Diaarinumero 1585/2/09 Asia Valittaja Julkista hankintaa koskeva valitus Hakija Päätös, jota valitus koskee Markkinaoikeuden päätös
KORKEIMMAN HALLINTO-OIKEUDEN PÄÄTÖS Antopäivä 5.10.2012 Taltionumero 2663 Diaarinumero 2706/3/10 1 (13) Asia Valittaja Julkista hankintaa koskeva valitus R Oy Päätös, jota valitus koskee Asian aikaisempi
KORKEIMMAN HALLINTO-OIKEUDEN PÄÄTÖS Antopäivä 3.10.2013 Taltionumero 3152 Diaarinumero 3259/2/11 1 (11) Asia Valittaja Julkista hankintaa koskeva valitus V Oy Päätös, jota valitus koskee Asian aikaisempi
KORKEIMMAN HALLINTO-OIKEUDEN PÄÄTÖS Antopäivä 7.3.2014 Taltionumero 709 Diaarinumerot 1236/3/12 ja 1239/3/12 1 (21) Asia Valittajat Julkista hankintaa koskeva valitus I Martela Oyj, Helsinki Päätös, jota
Opetuslautakunta 15.11.2012 Liite nro 1 /20.R...
Opetuslautakunta 15.11.2012 Liite nro 1 Äänekosken kaupunki opetuslautakunta Saap. 4. 1... 20.i.-"-. Ark.merk... DN:o /20.R... Käsitelty.../... 20......1... 1(6) ÄÄNEKOSKEN KAUPUNGILLE/OPETUSLAUTAKUNNALLE
KORKEIMMAN HALLINTO-OIKEUDEN PÄÄTÖS Antopäivä 17.6.2013 Taltionumero 2053 Diaarinumero 3130/2/11 1 (14) Asia Valittaja Julkista hankintaa koskeva valitus V:n energiaosuuskunta Päätös, jota valitus koskee
Dnro 2016/276
MARKKINAOIKEUS PÄÄT ÖS Nro 283/17 29.5.2017 Dnro 2016/276 VALITT AJA Viria Securi Oy (ent. Anvia Securi Oy) VAST APUOLI Pohjois-Karjalan sairaanhoito - ja sosiaalipalvelujen kuntayhtymä ASIA Julkista hankintaa
Tarjouksen jättämisen ongelmakohtia Tarjouksen tarjouspyynnön mukaisuus Anssi Keinänen Lainsäädäntötutkimuksen k professori Esityksen teemat Mitä laissa sanotaan ja miksi? Milloin i tarjous on tarjouspyynnön
Rapiditaxi Oy, Nurmijärvi
Nurmijärven kunta Sosiaali - ja terveyslautakunta PL37 01901 Nurmijärvi kunta@nurmijarvi.fi Asia Oikaisuvaatimus Nurmijärven kunnan sosiaali - ja terveyslautakunnan 26.8.2014 tekemästä hankintapäätöksestä
Kunnallisasiaa koskeva valitus. Asunto Oy Näsipuisto, Tampere Erkki Axén, Tampere Reino Kanerva, Tampere
KORKEIMMAN HALLINTO-OIKEUDEN PÄÄTÖS TAMPEREEN KAUPUNK1 2 1. 10, 2111. Ono TRE 7 /C) Antopäivä 1 (8) 21.10.2016 Taltionumero 4430 Diaarinumero 454/3/15 Asia Valittajat Kunnallisasiaa koskeva valitus Asunto
MARKKINAOIKEUS P Ø T Ö S Nro 560/17. Kartanon Mittakaluste Oy MUUTOKSENHAUN KOHTEET Dnrot 2017/99 ja 2017/282
MARKKINAOIKEUS P Ø T Ö S Nro 560/17 13.9.2017 Dnrot 2017/99 ja 2017/282 VALITTAJA Kartanon Mittakaluste Oy VAST APUOLI Pohjois-Karjalan sosiaali- ja terveyspalvelujen kuntayhtymä ASIA Julkista hankintaa
67 14.10.2013. Hakija (jäljempänä myös tarjoaja )
Sosiaali- ja terveysvlk/socialoch hälsovårdsutsk 67 14.10.2013 Hankintaoikaisua koskeva päätös lastensuojelun sijaishuollon hankinnassa/osa-alue A laitoshoito / Upphandlingsrättelse i beslut om upphandling
Helsingin kaupunki Pöytäkirja 13/ (12) Kaupunginhallitus Kj/
Helsingin kaupunki Pöytäkirja 13/2013 1 (12) 354 Royalbus Oy:n hankintaoikaisuvaatimus Helsingin kaupungin matkailu- ja kongressitoimiston tutustumisvierailuryhmien kuljetuspalveluiden hankintapäätöksestä
Hankintayksikkö:
Suomi-Finland Uudenmaankatu 2K, 00120 Helsinki Finland puhelin +38 10 424 0100 telefax +38 10 424 0101 e-mail aprt@aprt.fi Y-tunnus 1004817-1 kaupparek. nro 618.09 Tanska-Danmark c/o ARKKI ApS, Kanonbådsvej
Suomen Terveystalo Oy (Y-tunnus 1093863-3) Hanna Seppänen, johtava lakimies, Suomen Terveystalo Oy. hanna.seppanen(5)tervevstalo.
HELSINGIN KAUPUNGIN SOSIAALI-JA TERVEYSLAUTAKUNNALLE Asia Julkisista hankinnoista annetussa laissa (348/2007) tarkoitettu hankintaoikaisuvaatimus Valittaja Suomen Terveystalo Oy (Y-tunnus 1093863-3) Kotipaikka:
LAUSUNTO KOSKIEN RAKENNUSTEKNISTEN TÖIDEN HANKINTAPÄÄTÖSTÄ
LAUSUNTO KOSKIEN RAKENNUSTEKNISTEN TÖIDEN HANKINTAPÄÄTÖSTÄ 1. Taustaa ja kysymyksenasettelu Heinolan kaupunki on 27.4.2016 tehnyt hankintapäätöksen koskien palvelutalo Hopeasillan rakennusteknisten töiden
KITTILÄN , `KU ` Viranom ainen ja pä ätöksen päiväm äärä Kittilän kunnanhallitus
POHJOIS-SUOMEN HALLINTO-OIKEUDEN PÄÄT ÖS KITTILÄN, `KU ` N, 20 Antopäivä 30.6.2016 Päätösnumero 16/0572/2 Diaarinumero 0 1 5 84/1 5/2209 1 (4) Asia Valittaja Hallintojohtajalle aiemmin kuuluneiden tehtävien
HELSINGIN KAUPUNKI PÖYTÄKIRJA 2/2011 1 52 EKT M VÄHÄMAA OY:N OIKAISUVAATIMUS LIISU-LIIKKUVAN SUUNHOITOYKSIKÖN KORIN HANKINTAPÄÄTÖKSESTÄ Terke 2010-182 Esityslistan asia TJA/12 TJA Terveyslautakunta päätti
MARKKINAOIKEUS PAATOS Nro 342/2010 30.07.2010 Dnro 34/1O 1JH HAKIJA Medith Oy VASTAPUOLI Keski-Pohjanmaan erikoissairaanhoito- ja peruspalvelukuntayhtymä ASIA Julkinen hankinta: hengityshoitovälineet TARJOUSPYYNTO
Valmistelija: toimitusjohtaja Esa Hakala. Asiaa esitellään tarkemmin kokouksessa.
Johtokunta 16 06.02.2014 Johtokunta 26 20.02.2014 Hankintaoikaisu päätökseen 13, 30.1.2014 23/02.08.00/2013 Johtokunta 06.02.2014 16 Valmistelija: toimitusjohtaja Esa Hakala PoSan johtokunta päätti kokouksessaan
KORKEIMMAN HALLINTO-OIKEUDEN PÄÄTÖS Antopäivä 5.10.2012 Taltionumero 2649 Diaarinumero 3916/2/11 1 (19) Asia Valittaja Julkista hankintaa koskeva valitus S Oy Päätös, jota valitus koskee Asian aikaisempi